Vendet e punës për studentët e huaj
Një numër rekord studentësh të huaj në Shtetet e Bashkuara, por ku janë vendet e punës?
Çdo vit Amerika tërheq mijëra studentë të huaj që ndjekin studime universitare. Por të qëndruarit në Shtetet e Bashkuara pas diplomimit mund të jetë më i vështirë për shkak të kufizimeve të vizave dhe të vendeve të punës. Për Zërin e Amerikës njofton Bernard Shusman nga Nju Jorku. Është dita e diplomimit për studentët në Kolegjin New Rochelle në Nju Jork. Disa erdhën nga vende të tjera për të studiuar këtu dhe janë ndër 800,000 studentët e huaj në Shtetet e Bashkuara. Shumë mezi presin të marrin me vete njohurinë e re në vendet e tyre. Por disa duan të qëndrojnë në Amerikë. Për studentët e huaj si këta, fillimi i një karriere në këtë vend nuk do të jetë e lehtë, edhe me një ekonomi në përmirësim. Philip Press është drejtues i një kompanie që u gjen njerëzve punë të përkohshme. Në përgjithësi nëse studentët e huaj nuk mund të gjejnë një sponsor për punë, ata do të duhet të largohen. Por në përgjithësi situata për të diplomurit e këtij viti është më e mirë, sipas David Smith i kompanisë konsulente për menaxhim Accenture, i cili kryen një sondazh vjetor të atyre që kërkojnë punë. Sipas tij, rreth 80 për qind e studentëve presin të trajnohen në vendin e punës. Por, sipas studidmit të kompanisë së menaxhimit, pas një ose dy vjetësh, vetëm gjysma e tyre janë trejnuar.